Prima identificare a unui element greu produs în urma coliziunii a două stele neutronice
Ca urmare a observațiilor realizate de complexul de telescoape VLT al ESO, a fost detectat în spațiu pentru prima dată stronțiu produs de curând.
Acest element greu, utilizat de exemplu la focurile de artificii, a fost observat în explozia ce a urmat coliziunii dintre două stele neutronice.
Astronomii bănuiau că stronțiul și alte elemente grele se formează în astfel de medii extreme...
...dar până acum nu au avut nicio dovadă clară a faptului că acest element a apărut în Univers în urma coliziunii stelelor neutronice.
Datorită observațiilor realizate cu spectrometrul X-Shooter al VLT asupra coliziunii GW170817 dintre cele două stele neutronice...
...avem acum o piesă ce lipsea din puzzle-ul formării elementelor chimice.
Astronomie în porții mici
Produs de ESO, Observatorul European Austral. Atingem noi înălțimi în astronomie.
Transcriere realizată de ESO. Traducere realizată de Răzvan Neagoe.